lflage/wiki-talks huggingface dataset:
ચર્ચા:પાણીપૂરી

message: હાલમાં આ લેખની જોડણી પાણીપુરી થી બદલી પાણીપૂરી કરવામાં આવી છે.  મારી જાણ અનુસાર ગુજરાતી વ્યાકરણના નિયમ પ્રમાણે જો શબ્દ ત્રણ અક્ષરથી વધુનો હોય તો દીર્ઘ માત્રાની આગળનો શબ્દ લઘુ માત્રાનો હોય છે. તે હિસાબે જોડણી પાણીપુરી ઉચિત છે. જો કે  ગુજરાતીમાં  તળીલે રોટલી માટે "પૂરી" એવો શબ્દ છે ન કે "પુરી"  આમ પાણીપુરી એ શબ્દ ભૂલ ભરેલો લાગે શકે છે. તો તેના સમાધાન સ્વરૂપે વચ્ચે એક સ્પેસ રાખી તેની જોડણી પાણી પૂરી કરવી જોઈએ. જેથી વ્યાકરણ અને શબ્દ બંને રીતે સાઅચી રહે. --sushant ૧૫:૪૧, ૬ જાન્યુઆરી ૨૦૧૨ (UTC)
replies: text: માફ કરજો પણ શબ્દના અક્ષરોની સંખ્યા પ્રમાણે તેની જોડણી બદલાય તેવો કોઈ નિયમ મારા ધ્યાને આજ સુધી ચઢ્યો નથી. તપાસ કરવી પડશે. આપની પાસે વ્યાકરણના આ નિયમ અંગે કોઈક લખાણ હોય તો જણાવજો, નવું શીખવામાં આનંદ થશે. ગુજરાતીની મોટા ભાગની જોડણી સંસ્કૃત પરથી લેવામાં આવે છે, અને સંસ્કૃતમાં ધાતુના મૂળ રૂપ પર સમગ્ર જોડણીનો આધાર હોય છે, અક્ષરોની સંખ્યા પર નહી તેવી મારી માન્યતા હતી. વધુમાં આ નામ ગુજરાતી વ્યાકરણના સંધિ-સમાસના નિયમને અનુરૂપ રાખવામાં આવ્યું છે, દ્વંદ્વ સમાસ પ્રમાણે 'પાણી અને પૂરી'નો શબ્દ થાય પાણીપૂરી, આ નિયમમાં શબ્દોની જોડણી બદલવાની કોઈ જોગવાઈ નથી.--ધવલચર્ચા/યોગદાન ૨૩:૧૮, ૬ જાન્યુઆરી ૨૦૧૨ (UTC)
replies: text: :ધવલજી, મેં આજે વ્યાકરણનું પુસ્તક ખોલીને જોયું, તેમાં લખેલ છે કે "વ્યુત્પતિને આધારે જુદી જોડણી ન થતી હોય તેવા ત્રણ કે વધુ અક્ષરના શબ્દમાં જો (૧)ઈ કે ઊ માત્રા પછી લઘુ અક્ષર આવે તો તે  ઊ અને ઈ દીર્ઘ લખવો, (૨) ઈ કે ઊ માત્રા પછી ગુરુ અક્ષર આવે તો તે  ઊ અને ઈ હ્રસ્વ લખવો. હવે આપણા શબ્દમાં "પૂરી" શબ્દ એ વ્યૂત્પતિને આધારે છે માટે તેની જોડણી બદલવાની જરૂર નથી. મારી પાસે આવી જોડણી, અનુસ્વાર આદિના નિયમો ધરાવતું એક લખાણ છે ત્ સ્કેન કરી તમને મોકલી આપીશ. --sushant ૦૪:૩૮, ૭ જાન્યુઆરી ૨૦૧૨ (UTC)
replies: text: ::આભાર. તમે કહ્યો તેવો નિયમ મેં તત્સમ શબ્દોના અનુસંધાને વાંચ્યો હતો, એટલે કે જ્યારે અંગ્રેજી સ્પેલિંગનો ઉચ્ચાર લખતા હોઈએ, અથવા તો હોસ્પિટલ જેવા શબ્દો જે આપણે અંગ્રેજીમાંથી લીધા હોય ત્યારે વાપરવાના નિયમો પૈકીનો એક હોવાનો મને ખ્યાલ હતો. કદાચ તમે જે સંદર્ભ સાહિત્યમાં તે વાંચ્યો છે ત્યાં પણ "વ્યુત્પત્તિ (વ્યુત્પતિ નહી)ને આધારે જુદી જોડણી ન થતી હોય..."નો અર્થ એવા ઉછીના શબ્દો થતો હોય તેમ લાગે છે. આમે આપણા ગુજરાતી વ્યાકરણના નિયમો સહેલા છતાં અપવાદોથી ભરપૂર છે માટે જેટલું જાણ્યું તેટલું ઓછું છે. આપ સ્કેન કરીને મોકલો તેની પ્રતિક્ષા રહેશે. ત્યાં સુધીમાં જો આપ લઘુ અક્ષર અને ગુરુ અક્ષરનો તફાવત સમજાવશો તો આ નિયમ અપનાવતી વખતે ધ્યાને રખાશે.--ધવલચર્ચા/યોગદાન ૨૧:૫૫, ૭ જાન્યુઆરી ૨૦૧૨ (UTC)
હ્રસ્વ અક્ષરો, અકાર એ લઘુ અક્ષરો છે એટલે અ ઇ અને ઉ એ લઘુ બાકીના બધા ગુરુ. તે છંદ ના નિયમ પ્રમાણે જ હોવા જોઈએ. એમ મારું માનવું છે. --sushant ૦૮:૫૩, ૮ જાન્યુઆરી ૨૦૧૨ (UTC)
thread_title: જોડણી સંબંધે શંકા
ચર્ચા:રાણીપ

message: આ રાણીપ એ અમદાવાદનો રાણીપ વિસ્તાર જ કે? સતિષભાઈ, આપે બનાવેલો લેખ છે માટે ખાતરી કરીનેશેશો કે રાણીપ નામે દસક્રોઈ તાલુકામાં કોઈ ગામ છે જેના વિષે આપે આ લેખ લખ્યો હતો કે પછી આ નવા બનેલા સભ્યએ કરેલા સુધારા મુજબ તે અમદાવાદનો રાણીપ વિસ્તાર જ?--ધવલચર્ચા/યોગદાન ૧૩:૨૪, ૩ ઓગસ્ટ ૨૦૧૦ (UTC)
replies: text: રાજેન્દ્રભાઇએ આપેલી માહિતી સાચી છે. પહેલાં દસ્ક્રોઇ તાલુકામાં આવતું આ ગામ હાલ અમદાવાદ નગરપાલિકાનો એક ભાગ છે. જેના નકશાની ખરાઇ http://www.ourvillageindia.org/Place.aspx?PID=160731 પરથી કરી શકાય છે.--સતિષચંદ્ર ૧૫:૧૦, ૩ ઓગસ્ટ ૨૦૧૦ (UTC)
replies: text: :આભાર સતિષભાઈ, મને સંશય બે જુદા-જુદા તાલુકાઓના નામને કારણે થયો હતો, કેમકે તમે દસક્રોઈ તાલુકો લખ્યું હતું અને રાજેન્દ્રભાઈએ સીટી તાલુકો જણાવ્યો છે. પરંતુ તમારા મતે અને ઉપરોક્ત નક્શા પ્રમાણે આ રાણીપ અમદાવાદનું જ રાણીપ છે, તો શું તાલુકો બરાબર છે? અમદાવાદ શહેરમાં જોડાવાથી મને નથી લાગતું કે તેનો તાલુકો બદલાઇ જાય.--ધવલચર્ચા/યોગદાન ૧૩:૦૦, ૪ ઓગસ્ટ ૨૦૧૦ (UTC)
replies: text: ::ધવલભાઇ, રાણીપ હવે અમદાવાદ જિલ્લા પંચાયતની તાલુકા પ્રમાણે ગામોની યાદીમાં દસ્ક્રોઇ તાલુકામાં નથી, જે પહેલાં હતું. જેથી હાલ જે માહિતી છે, એ રહેવા દઇએ બરાબરને?--સતિષચંદ્ર ૧૩:૧૮, ૪ ઓગસ્ટ ૨૦૧૦ (UTC)
replies: text: :::એકદમ બરોબર!--ધવલચર્ચા/યોગદાન ૧૨:૨૩, ૫ ઓગસ્ટ ૨૦૧૦ (UTC)
thread_title: ચોક્સાઈ કરશો?
ચર્ચા:શિરડીના સાંઇબાબા

message: અહિં હિન્દુઓની માન્યતા સુચવેલ છે. માટે સતિષભાઇ એ મુકેલી માહિતી યોગ્ય છે. સીતારામ... મહર્ષિ --Maharshi675 ૧૫:૩૭, ૯ ઓગસ્ટ ૨૦૧૦ (UTC)
replies: text: આપની સાથે સંપૂર્ણ પણે સહમત છું, આ માહિતીમાં ફેરફાર કરનાર સભ્યશ્રી સાથે આજે સવારે ઘણી ચર્ચા થઈ છે, અને મેં તેઓને વિનંતી કરી છે કે તેઓ પોતાની માન્યતાઓને આધારે અહીં માહિતીની ફેરબદલી ના કરે. આપનો ઘણો આભાર મહર્ષિભાઈ કે આપે આ ફેરફાર પૂર્વવત કર્યો, મારા તો ધ્યાનમાંજ નહોતું.--ધવલચર્ચા/યોગદાન ૨૨:૨૪, ૯ ઓગસ્ટ ૨૦૧૦ (UTC)

message: Ham sab log  jante he ki saibaba aek bahot..hi 
Nek Dil ensaan rhe thai ...  Mere mat anusaar saibaba harkisiki sunte hai kyoki o apne bhkto pe hmesha maherbaan rahte he....  Koi aesha insaan nhi hoga jo sai k darbaar se khaali lotaa Ho.... Me saibaba ka bahut hi aadar karata hu our unpe pura bhrosa
Rakhta hu.... Om Sai.... Ahir Alpesh gojiya (ચર્ચા) ૧૫:૪૪, ૨૦ ડિસેમ્બર ૨૦૧૭ (IST)
thread_title:  Saibaba
ચર્ચા:વલ્લભ વિદ્યાનગર

message: મહર્ષિભાઈ, આપે ઉપરોક્ત વિષય પર આજે જે પ્રશ્ન ઉઠાવ્યો છે તે મેં ઘણા સમય પહેલા આપના :સભ્ય:V dasનાં ચર્ચાનાં પાનાં પર તેમને પુછ્યો હતો, પરંતુ તેમણે તેનો જવાબ આપવાનું ઉચિત સમજ્યું નથી. માટે, હું એમ માની લઉં છું કે તેઓની જાણમાં આ અંગે કોઈ ખુલાસો છે નહી, અને તે કારણે તેમના આ ફેરફારને ભાંગફોડીયા પ્રવૃત્તિ (Vandalism) ગણીને હું લેખમાંથી દૂર કરું છું.--ધવલચર્ચા/યોગદાન ૧૨:૩૯, ૧૦ ઓગસ્ટ ૨૦૧૦ (UTC)
thread_title: ઇસ્કોન અંગે સંદર્ભ

message: હરે કૃષ્ણ પ્રભુ,દંડવત પ્રણામ ઈસ્કોન વલ્લભવિદ્યાનગર દ્વારા સર્ટિફિકેટ આદ્યાત્મિક કોર્સો ચલાવવામાં આવે છે. ઉદા. ભક્તિ સદાચાર, ગીતા કોર્સ વગેરે કોર્સો ચલાવવામાં આવે છે. મારા નજીકના ઈસ્કોન કેન્દ્રો દ્વારા પણ આ કોર્સો ચલાવવામાં આવે છે.
===ભક્તિ સદાચાર===
*આ કોર્સ લગ-ભગ ૪ દિવસનો હોય છે.
*આ કોર્સમાં દંડવત પ્રણામ વખતે બોલાતો મંત્ર, ભોગ ધરાવતી વખતે બોલાતો મંત્ર, પ્રસાદ ગ્રહણ કરતી વખતે બોલાતો મંત્ર, માળા કૈ રીતે કરવી વગેરેનો સમાવેશ થાય છે.
*છેલ્લા દિવસે પરીક્ષા લઇ સર્ટિફિકેટ આપવામાં આવે છે.
===ગીતા કોર્સ===
*આ કોર્સ લગ-ભગ ૭ દિવસનો હોય છે.
*આ કોર્સમાં ગીતાનાં ૧૮ અધ્યાની જાણકારી આપવામાં આવે છે.
*નિયમીત ભાગ લેનારને સર્ટિફિકેટ આપવામાં આવે છે.
વધુ જાણકારી માટે તમારા નજીકના ઈસ્કોન કેન્દ્રો પર સંપર્ક કરો. - V dasનાં જય સ્વામિનારાયણ
thread_title: વલ્લભ વિદ્યાનગર લેખમાં ઈસ્કોન

message: *આ કોર્સ લગ-ભગ ૪ દિવસનો હોય છે.
*આ કોર્સમાં દંડવત પ્રણામ વખતે બોલાતો મંત્ર, ભોગ ધરાવતી વખતે બોલાતો મંત્ર, પ્રસાદ ગ્રહણ કરતી વખતે બોલાતો મંત્ર, માળા કૈ રીતે કરવી વગેરેનો સમાવેશ થાય છે.
*છેલ્લા દિવસે પરીક્ષા લઇ સર્ટિફિકેટ આપવામાં આવે છે.
thread_title: ભક્તિ સદાચાર

message: *આ કોર્સ લગ-ભગ ૭ દિવસનો હોય છે.
*આ કોર્સમાં ગીતાનાં ૧૮ અધ્યાની જાણકારી આપવામાં આવે છે.
*નિયમીત ભાગ લેનારને સર્ટિફિકેટ આપવામાં આવે છે.
વધુ જાણકારી માટે તમારા નજીકના ઈસ્કોન કેન્દ્રો પર સંપર્ક કરો. - V dasનાં જય સ્વામિનારાયણ
thread_title: ગીતા કોર્સ

message: શૈક્ષણિક સંસ્થાઓ મથાળું સરકાર માન્ય ડિગ્રી અથવા ડિપ્લોમા સર્ટિફિકેટ કોર્સ તેવા સર્વગ્રાહી અર્થના સંદર્ભે લેવો ઘટે. ૪ દિવસ કે ૭ દિવસ ના કોર્સ અહીં રાખી શકવા વિકિનીતિ ને બંધબેસતા નથી. ધારોકે કોઇ બહેન એક સપ્તાહમાં મહેન્દી શીખવાડતા હોય કે રસોઇ શીખવાડતા હોય અને કોર્સને અંતે પ્રમાણપત્ર આપતા હોય તો તેમની વિગત અહિં લખીયે? ના.
આ મારો મત છે જેની પુષ્ટિ કરવી હોય તો પ્રયોગ ખાતર [Vallabh Vidhyanagar] ના અંગ્રેજી વિકિ લેખ પર મુકી જોઇયે. મને ખાત્રી છે કે ત્યા તે માહિતી હટાવવામાં આવશે. સીતારામ... મહર્ષિ --Maharshi675 ૦૮:૩૭, ૧૧ ઓગસ્ટ ૨૦૧૦ (UTC)
replies: text: હું તેનાથી એક ડગલું આગળ વધીને એમ કહીશ કે, શૈક્ષણિક કોર્સ એને કહેવાય જે કોઈ યુનિવર્સિટી કે શૈક્ષણિક સંસ્થાન સંલગ્ન સંસ્થા દ્વારા ચલાવવામાં આવતો હોય, ઇસ્કોન વૃંદાવનમાં ગુરૂકુળ ચલાવે છે, તે ચોક્કસ પણે શૈક્ષણિક સંસ્થા છે, પરંતુ માળા કેવી રીતે કરવી, અને પ્રણામ વકહ્તે કયો મંત્ર બોલવો, તેને માટે ચલાવવામાં આવતા કોર્સને શૈક્ષણિક કોર્સ ના ગણાવી શકાય. મહર્ષિભાઈએ જણાવ્યું છે તેમ, મહેંદી કે રસોઈનાં કોર્સ ઘેર-ઘેર કરાવવામાં આવતા હોય છે, શહેનાઝ હુસેનનાં સર્ટિફિકેટ્સ પણ વહેંચવામાં આવે છે, તો શું અમદાવાદની દરેક સોસાયટીઓ અને પોળો ઉપર લેખો બનાવી તેમને આપણે શૈક્ષણિક સંસ્થાઓની શ્રેણીમાં ઉમેરીશું? કેમકે ત્યાં આવા શૈક્ષણિક કોર્સો ચલાવવામાં આવે છે. બસ, તો પછી, ઇસ્કોન વિદ્યાનગર દ્વારા ચલાવાતા આવ કોર્સને પણ અહીં ના ઉમેરી શકાય. હરિ હરિ!--ધવલચર્ચા/યોગદાન ૧૦:૨૮, ૧૧ ઓગસ્ટ ૨૦૧૦ (UTC)
thread_title: સંદર્ભ
ચર્ચા:કૃષ્ણ

message: જે વાક્યમાં સ્વામિનારાયન સંપ્રદાય અને શ્રી સંપ્રદાયને ઘુસાડવામાં આવ્યા હતાં તે વક્યનો સંદર્ભ સ્ત્રોત આ સંપ્રદાયો વિષે આ વાતની પુષ્ટિ કરતો નથી. આ મત ફક્ત ફેરફાર કરનાર સભ્ય શ્રીનો છે માટે તે ફેરફારને પૂર્વવત કરવામાં આવ્યો છે. વી. દાસને ફરી એક વખત વિનંતી કે આ ધર્મ સભા નથી, અહં કૃપા કરી પોતાના કે પોતાના સંપ્રદાયના મતો લોકો ઉપર થોપી બેસાડવાનો પ્રયત્ન ના કરવો.--ધવલચર્ચા/યોગદાન ૧૨:૩૯, ૧૩ ઓગસ્ટ ૨૦૧૦ (UTC)

message: ચિત્ર બદલવાનું કારણ 2401:4900:5778:29DB:14A2:4D84:6B5E:6DE3 ૧૮:૧૮, ૧૭ જુલાઇ ૨૦૨૩ (IST)
replies: text: પહેલાનું ચિત્ર અને આ ચિત્ર જોશો તો જાતે જ જાણી જશો. ધવલચર્ચા/યોગદાન ૨૩:૧૫, ૧૭ જુલાઇ ૨૦૨૩ (IST)
thread_title:  ચિત્ર બદલવાનું કારણ
ચર્ચા:વીમો

message: મિત્રો, કોઈકે આ લેખમાંથી અમુક ભાગ દૂર કર્યો હતો, જે મેં પાછું વાળ્યું છે, કદાચ દૂર કરનાર વ્યક્તિને લાગ્યું હશે કે જે તે માહિતી આ વેબસાઈટ પરથી લેવામાં આવી હોય. પરંતુ ઝીણવટથ્ઈ જોતા લાગે છે કે પુન:સ્થાપિત કરવામાં આવેલી માહિતી, મૂળ અંગ્રેજી વિકિના લેખમાંથી ભાષાંતર કરીને બનાવેલી હતી, જે શક્ય છે કે ભાષાંતરકારે અહીંની સાથોસાથ તે વેબસાઈટ પર પણ અપલોડ કરી હોય, અથવાતો તો અન્ય કોઈ વ્યક્તિએ બાદમાં અહીંથી કોપી કરીને ત્યાં મુકી હોય. આ મારું માનવું છે, આપમાંથી કોઈએ તે માહિતી દૂર કરી હોય તો, આપનો મત જણાવશો.--ધવલચર્ચા/યોગદાન ૦૯:૧૪, ૨૩ ઓગસ્ટ ૨૦૧૦ (UTC)
thread_title: સંભવિત પ્રકાશનાધિકાર ભંગ
ચર્ચા:વાસ્કો દ ગામા

message: લેખમાં Explorerનું ગુજરાતી અન્વેષક કરવામાં આવ્યું છે, ચકાસતા જણાયું કે ગુજરતી લેક્સિકનમાં પણ તે જર્થ આપ્યો છે, અન્ય પર્યાય છે શોધક, પરંતુ ખરૂં જોતા શોધક કે અન્વેષક એ તો inventor શબ્દનું ગુજરાતી છે, અને મોટેભાગે તેને માટે જ વપરાય છે, તથા અંગ્રેજી શબ્દોનો ભાવ જોતા તેને માટે જ યોગ્ય લાગે છે. Explorer શબ્દનો સચોટ અને યોગ્ય અર્થ શું કરી શકાય? અહીં આ લેખ માટે ભોમિયો ઉચિત રહેશે?--ધવલચર્ચા/યોગદાન ૧૪:૧૭, ૨૬ ઓગસ્ટ ૨૦૧૦ (UTC)
replies: text: મને પણ અવઢવતો હતી જ.. ભોમિયો શબ્દ મારા મતે સચોટ રહેશે. સીતારામ... મહર્ષિ --Maharshi675 ૧૪:૨૩, ૨૬ ઓગસ્ટ ૨૦૧૦ (UTC)
thread_title: Explorerનું ગુજરાતી
ઢાંચાની ચર્ચા:સંદર્ભ

message: લેખોમાં  આ રીતે વાપરવા થી કંઇક વિચિત્ર રીતે ૨ લીટિ છૂટે છે અને એક સ્પેઇસ પણ આવી જાય છે. મદદ કરશો... સીતારામ.. મહર્ષિ --Maharshi675 ૦૭:૩૨, ૬ સપ્ટેમ્બર ૨૦૧૦ (UTC)
replies: text: ખબર નથી આવું ક્યાં થાય છે, કેમકે મેં ઘણા લેખો કે જેમાં   વપરાયું હોય તે ચકાસી જોયા, મને આવું ના જણાયું. શ્રેષ્ઠ ઉદાહરણ તરિકે બ્લૉગ#ઉદ્ભવ આ વિભાગના ત્રીજા ફકરાની બીજી લીટી જુઓ જેમાં આ ઢાંચો વપરાયો છે, પરંતુ લખાણમાં ક્યાંય ભંગાણ જણાતું નથી.--ધવલચર્ચા/યોગદાન ૧૦:૧૭, ૬ સપ્ટેમ્બર ૨૦૧૦ (UTC)
replies: text: :બહુ કહેવાય... કૃપા કરી વિજ્ઞાન અને ટેકનોલોજીનું નિયામકમંડળ માં મારી ભૂલ ચિધાડશો... સીતારામ.. મહર્ષિ --Maharshi675 ૧૦:૨૪, ૬ સપ્ટેમ્બર ૨૦૧૦ (UTC)
 પછી ફક્ત એક સ્પેઇસ છોડિએ તો ફોર્મેટિન્ગ ખરાબ થઇ જાય છે. તમને નાહક પરેશાન કર્યા... માફ કરશો ધવલભાઇ.. અને હા.. ગુગલ ટુલકિટ વિશે હવે મને પણ લાગે છે કે કોઇક પ્રોજેક્ટના ભાગ રુપે ભાષાંતર ચાલતુ હોય.. હું તો સફાઇ કામ(મઠારવા) માં પડ્યો છું.. સીતારામ.. મહર્ષિ --Maharshi675 ૧૫:૧૫, ૬ સપ્ટેમ્બર ૨૦૧૦ (UTC)
હવે વધુ ઠીક લાગે છે.. આપ જોઇ જશો... સીતારામ.. મહર્ષિ --Maharshi675 ૧૨:૩૧, ૨૬ ઓકટોબર ૨૦૧૦ (UTC)

message: આ ઢાંચો અદ્યતન બનાવવા માટે નીચે પ્રમાણેનો કોડ અંગ્રેજી વિકિમાંથી અપડેટ કર્યો છે. વધુ ચકાસણી પછી તેને અમલમાં મૂકીશ. ટીપ્પણીઓ આવકાર્ય છે!
{{ {{{|safesubst:}}}#invoke:Unsubst||date=__DATE__ |$B=
{{Fix
|name={{{name|સંદર્ભ આપો}}}
|link=વિકિપીડિયા:સંદર્ભ
|text=<code style="color:red">[[સંદર્ભ આપો]]</code>
|class=Template-Fact
|title={{{reason|આ વાક્ય માટે યોગ્ય સ્ત્રોતમાંથી સંદર્ભો જરૂરી છે.}}}
|date={{{date|}}}
|cat=[[Category:સંદિગ્ધ વાક્યો વાળા લેખો]]
}}
}}<noinclude>
{{Documentation}}
--કાર્તિક મિસ્ત્રી ચર્ચા ૦૯:૩૩, ૮ ફેબ્રુઆરી ૨૦૧૮ (IST)
thread_title:  ઢાંચો અપડેટ
ચર્ચા:ઓણમ

message: ચિત્રો અંગ્રેજી વિકિમાં આપેલા છે જે કોપિરાઇટ મુક્ત છે તે અહિં લાવવા પ્રયત્ન કરું છું પણ કઇક ભૂલ થતી લાગે છે.. મદદ કરવા વિનંતી.... સીતારામ.. મહર્ષિ --Maharshi675 ૦૭:૪૫, ૨૧ સપ્ટેમ્બર ૨૦૧૦ (UTC)
replies: text: ચિત્રોને અહીં લાવવાને બદલે કોમન્સ પર અપલોડ કરવા તેવું હું માનું છું, જેથી અન્ય જગ્યાએ પણ તેનો ડુપ્લિકેશન વિના ઉપયોગ થઈ શકે. કોમન્સમાં અંગ્રેજી વિકિનાં ચિત્રો અપલોડ કરવા માટે હું કોમન્સ હેલ્પર ટૂલનો ઉપયોગ કરૂં છું, જે ખુબ સરળ રહે છે.--ધવલચર્ચા/યોગદાન ૧૩:૨૬, ૨૧ સપ્ટેમ્બર ૨૦૧૦ (UTC)

message: ઓણમ કે ઓનામ? સાચી રીતે જોઇયે તો મલીયાલમ ઉચ્ચાર મુજબ ઓણમ જ ઠીક રહે પણ આપણે ગુજરાતમાં લોકોને ઓનામ બોલતા સાંભળ્યા છે તો વધુ પ્રચલિત શબ્દ તે છે? અવઢવ :-)
replies: text: તમારી વાત સાચી છે, ઓણમ તેનો મૂળ ઉચ્ચાર છે, પરંતુ આપણે તેને 'ઓનમ' (મને ઓનામનો ખ્યાલ નથી) તરિકે વાંચતા અને ઓળખતા આવ્યાં છીએ, તો ઓનમ લેખ બનાવી, તેને ઓણમ પર રિડાયરેક્ટ કરવું ઉચિત રહેશે.--ધવલચર્ચા/યોગદાન ૧૩:૨૬, ૨૧ સપ્ટેમ્બર ૨૦૧૦ (UTC)
thread_title: નામ
ચર્ચા:બેંક

message: મિત્રો, ગુજરાતીલેક્સિકનની વેબસાઈટ પર આ શબ્દની બૅંક એવી જોડણી છે, પરંતુ સામાન્ય ભાષામાં આપણે બેંક લખવા વધુ ટેવયેલા હોવાને કારણે મેં આ જોડણીને મુખ્ય પાનાનું શીર્ષક બનાવી છે. વધુમાં ગુજરાતીલેક્સિકનમાં Bankingની જોડણી બેન્કિંગ રાખવામાં આવી છે, જે ખરેખર બેંક સાથે મેળ ખાતી નથી, છતાં આપણે તેને આધાર માનીને બેંક અને બેન્કિંગ એમ બે અલગ અલગ જોડણીઓ વાપરવી તેમ હું માનું છું. અને માટે જ મેં આ બંને શબ્દો (ભલે તેનું મૂળ એક જ હોય) માટે અલગ અલગ જોડણીઓ વાપરી છે.--ધવલચર્ચા/યોગદાન ૧૩:૦૧, ૨૯ સપ્ટેમ્બર ૨૦૧૦ (UTC)
replies: text: agree.. ઉપરાંત કોઇ સર્ચ ફિલ્ડમાં બૅંક લખે તેવું ઓછું બને.. સીતારામ.. મહર્ષિ --Maharshi675 ૧૩:૧૩, ૨૯ સપ્ટેમ્બર ૨૦૧૦ (UTC)
thread_title: બેંક અને બેન્કિંગ
ચર્ચા:ગ્રીસની પૌરાણિક માન્યતાઓ

message: આ પાનાનાં શીર્ષકનું નામ કંઈક અજુંગતું લાગે છે. અંગ્રેજી લેખ Greek Mythologyનો આ અનુવાદ છે, એ વાત સાચી છે કે માઇથોલોજી શબ્દનો એક અર્થ 'પૌરાણિક કથા' એવો થાય, પરંતુ લેખમાં રહેલી માહિતી ફક્ત કથાઓને સંબંધીત નથી, હવે સવાલ એ થાય કે માઇથોલોજીનો ખરો અનુવાદ શું કરવો? 'ગ્રીક પૌરાણિક માન્યતાઓ' કે 'પૌરાણિક ગ્રીક માન્યતાઓ' એવું કશુંક?--ધવલચર્ચા/યોગદાન ૧૩:૫૩, ૧૨ ઓકટોબર ૨૦૧૦ (UTC)
replies: text: "ગ્રીસની પૌરાણિક માન્યતાઓ" કેમ રહે? સીતારામ.. મહર્ષિ --Maharshi675 ૦૮:૪૯, ૧૪ ઓકટોબર ૨૦૧૦ (UTC)
replies: text: :એકદમ બરોબર.--ધવલચર્ચા/યોગદાન ૦૯:૪૯, ૧૪ ઓકટોબર ૨૦૧૦ (UTC)
thread_title: યોગ્ય શીર્ષક
ચર્ચા:સત્રીયા નૃત્ય

message: આ નૃત્યનાં મૂળ અસમીસ નામ সত্ৰীয়া নৃত্য પ્રમાણે તે સત્રીયા નૃત્ય હોવું જોઈએ. શું આપણે નામ બદલીશું?--ધવલચર્ચા/યોગદાન ૨૩:૨૪, ૨૦ નવેમ્બર ૨૦૧૦ (UTC)

message: આપણે આ નૃત્યનું નામ બદલવું જોઈએ, મને પોતાને આના ઉચ્ચારન માટે શંકા તો હતી જ. મેં ગૂગલ પર સાત્રિય એમ હિંદી માં લખીને સર્ચ કરી જોયું. તો મને સંગીત નાટક આકાદમીની સાઈટ પર સાત્રિય નૃત્ય એવો શબ્દ મળ્યો એટલે મેં તે પ્રમાણે વાપર્યો. પણ જો ખરું ઉચ્ચારણ સત્રીયા હોય તો ચોક્કસ બદલી નાખીએ.--sushant ૦૪:૧૯, ૨૧ નવેમ્બર ૨૦૧૦ (UTC)
thread_title: નામાંતરણ
ચર્ચા:આંખ

message: આ અંગ્રેજી લેખના ગુજરાતીમાં ભાષાંતરમાં ફાઈલ સાઈઝની સમસ્યા નડી છે.
લેખના ટુકડા પાડીને રજુ કરવા માટે સારો ઉકેલ શોધી કામ આગળ ચલાવવાનો ઈરાદો છે.
Gujnim ૦૪:૩૯, ૧૦ જાન્યુઆરી ૨૦૧૧ (UTC)
replies: text: ના, મારા મતે તે હિતાવહ નથી. ભાષાંતર કરતી વખતે આખો લેખ એડિટ કરવાને બદલે, એક-એક પરિચ્છેદ (પેટાવિભાગ) લઈને તેનું ભાષાંતર કરશો તો ફાઈલ સાઇઝની સમસ્યા નહી નડે. આવો સુંદર લેખ ટુકડાઓમાં ના વહેંચાય તો સારું.--ધવલચર્ચા/યોગદાન ૧૨:૦૮, ૧૦ જાન્યુઆરી ૨૦૧૧ (UTC)
replies: text: :આપના માર્ગદર્શન બદલ આભાર. હું ફરીથી પ્રયત્ન કરીશ. ‍‍Gujnim ૧૯:૦૨, ૧૧ જાન્યુઆરી ૨૦૧૧ (UTC)

message: આ લેખમાં અંગ્રેજી વૈજ્ઞાનિક શબ્દોનું ભાષાંતર છે. નીચેનાં શબ્દો મૂળ અંગ્રેજી શબ્દો માટે ક્યા ગુજરાતી શબ્દો પર્યાય રૂપે વાપર્યા છે તેની યાદી છે. Gujnim ૦૭:૩૪, ૧૩ જાન્યુઆરી ૨૦૧૧ (UTC)
adjustable lenses - સ્થિતીસ્થાપક સ્થિતિસ્થાપક લેન્સીસ (સ્થિતિસ્થાપક એટલે elastic, adjustableનું ગુજરાતી સમાયોજનીય કે એવું કશુંક કરી શકીએ) 
cells - કોષો
conscious vision - જાગૃત દ્રશ્યદૃશ્ય (જાગૃત દૃષ્ટિ???)
circadian rhythm - રાત અને દિવસનું ચક્ર
complex optical system - સંકુલિત દ્રષ્ટિદૃષ્ટિ યોજના (જટિલ દૃષ્ટિ યોજના???)
image - ચિત્ર
image resolution - ચિત્રીકરણ (ચિત્ર પૃથક્કરણ???)
micro organisms - સુક્ષ્મ જીવો
resolving power - પ્રકાશનું ચિત્રીકરણ કરવાની ક્ષમતા (ચિત્રીકરણ ક્ષમતા કે પૃથક્કરણ ક્ષમતા????)
વધુમાં આંખનાં સંદર્ભમાં imageનું ગુજરાતી છબી કરીએ તો વધુ યોગ્ય રહે, કેમકે આંખમાં ઉપસતી image એ ચિત્ર કરતાં છબી તરીકે વધુ યોગ્ય રીતે સમજી/સમજાવી શકાય છે. પરંતુ ચિત્ર પણ કાંઈ ખોટુંતો નથી જ.--ધવલચર્ચા/યોગદાન ૧૦:૨૦, ૧૩ જાન્યુઆરી ૨૦૧૧ (UTC)
thread_title:  ગુજરાતી પર્યાયોની યાદી
ચર્ચા:શેહરે પનાહ

message: લેખની શરૂઆતમાં લખ્યું છે કે "શેહરે પનાહ એ ઊર્દુ શબ્દ છે, જેનો અર્થ થાય છે શહેર ને આશ્રય- સુરક્ષા આપવી". જ્યાં સુધી મને ખ્યાલ છે ત્યાં સુધી ઉર્દુ ભાષામાં અંગ્રેજીની માફક ક્રિયાપદ પહેલા અને કર્તા પછીથી લખવામાં આવે છે, જેમકે અન્ય ઉર્દુ પરિભાષાઓ 'દીને ઇલાહી' (દીન-એ-ઇલાહી) કે પછી 'દાબેસ્તાને મઝહબ' (દાબેસ્તાન-એ-મઝહબ) જેને અંગ્રેજીમાં પણ લગભગ એ જ પદ્ધતિમાં લખાય છે, જેમકે Faith of Divinity અને School of Religions. પરંતુ તેનું ગુજરાતી કરતા 'ઇશ્વરનો ધર્મ' અને 'ધર્મની શાળા' એવું થાય. તે જ રીતે શહેરે પનાહ એટલે પનાહનું શહેર થવું જોઈએ, નહીકે શહેરની પનાહ. કેમકે આ શહેરમાં હજ કરવા જતા લોકોને આશ્રય અને સુરક્ષા આપવામાં આવતી હતી, તેને શહેરે પનાહ નામ આપ્યું હોય, અને કોટને નહી. જો કોટનું નામ ઉર્દુમાં આપવું હોત તો તેને પનાહે શહર કહ્યો હોત. હું ઉર્દુ ભાષાનો જાણકાર નથી, માટે લેખમાં ફેરફાર કરવાને બદલે અહીં ચર્ચામાં આ મુદ્દો ઉઠાવ્યો છે, જો કોઈને થોડી ઘણી આ ભાષાની જાણકારી હોય તો આ ચર્ચામાં જણાવવા વિનંતી. આવા જ અન્ય ઉર્દુ મહાવરા જિલ્લે ઇલાહી, શહેનશાહ-એ-આલમ, ચશ્મ-એ-શાહી, વગેરે મળી રહેશે.--ધવલચર્ચા/યોગદાન ૧૦:૨૮, ૧૪ જાન્યુઆરી ૨૦૧૧ (UTC)
thread_title:  ઊર્દુ
ચર્ચા:ભારતીય ભૂમિસેના

message: ઢાંચો:Close table બનાવવો પડશે જેથી આ ખાસ ટેબલ અન્ય મથાળાઓને ન સમાવે... સીતારામ.. મહર્ષિ --Maharshi675 ૦૯:૨૪, ૧૦ ફેબ્રુઆરી ૨૦૧૧ (UTC)
replies: text: મહર્ષિભાઈ, મઠારી દીધું છે, જોઇ જોશો.--ધવલચર્ચા/યોગદાન ૧૪:૪૧, ૧૧ ફેબ્રુઆરી ૨૦૧૧ (UTC)

message: મારા મત મુજબ આ લેખ માટે યોગ્ય શીર્ષક ભારતીય થલસેના રહેશે. આ અંગે અન્ય સંપાદકોનો અભિપ્રાય જાણવા માંગુ છુ. -- સમકિત (ચર્ચા/યોગદાન) ૧૫:૨૯, ૩૦ ઓકટોબર ૨૦૧૨ (IST)
replies: text: મારા મત મુજબ આ પ્રશ્નનો જવાબ અશોકભાઇ સરસ રીતે આપી શકશે, મને તો બંને નામ યોગ્ય જ લાગે છે. અશોકભાઇ અથવા બીજા જાણકાર સભ્યો આના પર પ્રકાશ પાડીને યોગ્ય નામ નક્કી કરવા વિનંતિ.. આભાર અને ભૂમિ અને સેના વચ્ચે મારા ખ્યાલ મુજબ સ્પૅસ ના આવે.. આભાર..-- હર્ષ કોઠારી (ચર્ચા/યોગદાન)  ૧૯:૦૬, ૩૦ ઓકટોબર ૨૦૧૨ (IST)
replies: text: :સમકિતભાઈની વાત સાચી છે. યોગ્ય નામ થલસેના છે એવું યાદ આવે છે. આ વિષયે ઘણા સમય પહેલા ચર્ચા થઈ હતી, ચર્ચાની કડી શોધું છું, જો મળી જશે તો અહિં મુકીશ.--ધવલચર્ચા/યોગદાન ૦૩:૧૪, ૩૧ ઓકટોબર ૨૦૧૨ (IST)

text: :લો, આ મળી ગઈ, :ચર્ચા:ભારતીય ખુશ્કીદળનાં શસ્ત્ર.--ધવલચર્ચા/યોગદાન ૦૪:૪૭, ૩૧ ઓકટોબર ૨૦૧૨ (IST)
replies: text: ::તો આ લેખનુ નામ બદલવા માટે મતદાન કરાવુ પડશે?? --૧૦:૧૭, ૩૧ ઓકટોબર ૨૦૧૨ (IST)
replies: text: :::ગુજરાતી ભાષાને દૃષ્ટિએ જે વધુ યોગ્ય હોય તે જ રાખો. થલસેના યોગ્ય છે.--Vyom25 (talk) ૧૯:૩૮, ૩૧ ઓકટોબર ૨૦૧૨ (IST)
replies: text: ::::ધવલભાઈએ લિંક આપી તે પર અમ બંન્નેની અગાઉની ચર્ચા અને સહમતી જાણી શકાશે. બંન્ને નામ વાજબી થશે. રિડાયરેક્ટ બદલ ધન્યવાદ. "ભૂમિ સેના" ને બદલે "ભૂમિસેના" સાથે સહમત, સૌની સહમતી સમજી આ લેખનું એ નામફેર કરું છું. આભાર. (અંગત કારણોસર પાંચેક દહાડા રજા પાળી એટલે ચર્ચામાં મોડો જોડાયો એ દરગુજર કરશોજી.)--અશોક મોઢવાડીયાચર્ચા/યોગદાન ૨૨:૩૫, ૧ નવેમ્બર ૨૦૧૨ (IST)
thread_title: શીર્ષક અંગે
ચર્ચા:ભારત રત્ન

message: મિત્રો, અહીં ભારત રત્નથી સન્માનીત મહાનુભાવોની યાદીમાં છેલ્લી કોલમ ’ભારતીય રાજ્ય/દેશ’ એવી છે. અંગ્રેજી વિકિના સમાન લેખ અને સરકારની અધિકૃત યાદીમાં (સંદર્ભમાં જોડેલી pdf) આવો કોઈ ઉલ્લેખ નથી. આમે "ભારત રત્ન"ને કોઈ રાજ્ય-પ્રાંતની યાદીમાં વહેંચવો વાજબી જણાતું નથી (જ્ઞાનકોશની દૃષ્ટિએ ક્યારેક વિવાદાસ્પદ પણ બની શકે) . અન્ય દેશસ્થ મહાનુભાવ વિશે "યોગદાન" કોલમમાં ઉલ્લેખ કરી શકાશે (જેમ કે નેલ્શન મંડેલાનું યોગદાન). તો આ છેલ્લી કોલમ હટાવવા બાબતે સૂચનો આપશોજી. આભાર.--અશોક મોઢવાડીયાચર્ચા/યોગદાન ૧૬:૧૪, ૧૦ નવેમ્બર ૨૦૧૪ (IST)
thread_title:  યાદીમાં રાજ્ય-દેશનો ઉલ્લેખ
ચર્ચા:ધ્રોલ

message: અજાણ્યા વ્યક્તિએ બદલેલા બધાં ગામોનાં નામ તો સુધારી દીધા છે કેમકે તે નામો અહીં સ્વાભાવિક રીતે જ અંગ્રેજીમાંથી લિપ્યાંતરણ કરવા દરમ્યાન બદલાયા હોય તેવું લાગતું હતું. પણ નથુવડલા કે જે મૂળ નામ નાથવડીયાને બદલીને કરવામાં આવ્યું છે, તે જરા સંદિગ્ધ લાગે છે. કેમકે અંગ્રેજીમાં નથુવડલાનો સ્પેલિંગ કોઈ કાળે નાથવડીયાને ભળતો સળતો ના થઈ શકે. માટે આ નામની ખરાઈ કરીને કોઈ કહેશે કે નાથવડીયાને મળતા આવતા કોઈ શબ્દથી આ તાલુકામાં અન્ય કોઈ ગામ પણ છે કે નહી?
replies: text: :સીતારામ ધવલભાઈ, નવા વર્ષનાં રામરામ... તમારી વાત સાચી છે. ધ્રોલ તાલુકામાં નાથવડીયા નામનુ કોઈ ગામ છેજ નહી. નથુવડલા ગામ બરોબર છે. તેની અહીં કડી આપુ છુ ફક્ત જાણકારી અને સચ્ચાઈ માટે જે ધ્રોલ તાલુકા પંચાયત .ની અધિકૃત વેબસાઈટ છે. તો તમારી રીતે યોગ્ય કરશોજી... જય માતાજી...--જીતેન્દ્રસિંહ ૧૭:૪૪, ૮ નવેમ્બર ૨૦૧૧ (UTC)
replies: text: ::એ રામરામ ભાઈ, નવા વર્ષની વધાઈઓ. અને ઘણો આભાર જીતેન્દ્રભાઈ, જોયુંને આ કારને જ તમારી ખોટ સાલે છે અહીં. મેં તે દિવસે તા.પંના જાળસ્થળ પર શોધ્યું પણ જડ્યું નહી, તમે શોધી કાઢ્યું. ૧૫-૨૦ દિવસમાં મળવાનો મેળ પાડવો છે.--ધવલચર્ચા/યોગદાન ૧૦:૩૪, ૯ નવેમ્બર ૨૦૧૧ (UTC)
thread_title:  નથુવડલા  

message: નવો એક સવાલ મનમાં ઉઠે છે કે સાચું નામ શું? ધ્રોલ કે ધ્રોળ? અધિકૃત નામ મારા મતે ધ્રોળ હોવું જોઈએ, જે ગેઝેટમાં પ્રસિદ્ધ થયું હોય, પણ તે કેમ કરી શોધવું? જેમ જુનાગઢ અને જૂનાગઢ એમ બંને જોડણી અધિકૃત રીતે વપરાય છે, તેમ ધ્રોલ અને ધ્રોળ બંને વાંચ્યું-સાંભળ્યું છે, પણ બંનેમાંથી અધિકૃત કયું? તાલુકા પંચાયના જાળસ્થળ પણ આ બંને જોડણીની ભેળસેળ જોવા મળે છે, નક્શામાં ધ્રોળ અને પાના પર ધ્રોલ અને વળી પાછું વેબપેજના ડિસ્ક્રિપ્શનમાં ધ્રોળ, હવે શું સાચું માનવું? કોઈ ઉપાય કે સુઝાવ?--ધવલચર્ચા/યોગદાન ૧૦:૪૮, ૯ નવેમ્બર ૨૦૧૧ (UTC)
replies: text: અધિકૃત નામ ધ્રોલ જ છે, તાલુકા પંચાયતની વેબસાઇટ પર પણ તાલુકાનું નામ ધ્રોલ વર્ણવેલું છે, નહિ કે ધ્રોળ. આ સિવાય ૭/૧૨ના ઉતારાઓ પર પણ તાલુકો: ધ્રોલ અને ગામ: ધ્રોલ એમ જ મળે છે, માટે મૂળ લેખ ધ્રોલ રાખીને ધ્રોળને એના પર વાળવો વધુ હિતાવહ છે. ઉ.દા. તરીકે જુઓ ધ્રોલ તા.પંં.નાં જાળસ્થળ પર ગ્રામપંચાયતોની યાદી (ક્ર. ૪૨)--ધવલચર્ચા/યોગદાન ૨૧:૧૬, ૧૦ ફેબ્રુઆરી ૨૦૧૮ (IST)
thread_title:  ધ્રોલ કે ધ્રોળ
ચર્ચા:મણિરાજ બારોટ

message: પ્રશસ્તિભર્યાં વાક્યો દૂર કર્યાં છે. તેમ છતાં હજું કંઇ વાંધાજનક લાગતું હોય તો સુધારી લેવા વિનંતી છે. સ્વ.મણિરાજના ચાહકો તથા અન્યોને તેમના વિશે જાણકારી મળી રહે તે માટે આ પાનું રાખવું જ જોઇએ.
replies: text: આભાર. આપનો સંદેશો મારા ચર્ચાનાં પાના પર પણ મળ્યો, સમયને અભાવે તમને જવાબ નહોતો આપી શક્યો. હવે બરાબર છે.--ધવલચર્ચા/યોગદાન ૧૨:૫૭, ૨૩ મે ૨૦૧૧ (UTC)

message: તેમના અવસાનની તારીખ અને તિથીમાં કાંઈક અસંગતતા જોવા મળે છે. લેખમાં જણાવ્યાં પ્રમાણે તેમનું અવસાન "નવરાત્રિની આઠમને શનિવાર તા. ૩૦-૧-૨૦૦૬ "ના દિવસે થયું. ગુજરાતી પંચાંગ મુજબ આસો મહિનો ક્યારેય જાન્યુઆરીમાં ના આવે. નવરાત્રી આસો મહિનામાં આવતું પર્વ છે. જો આ નવરાત્રી તે આસો નવરાત્રી ના હોતા ચૈત્રી નવરાત્રી હોવાનું માની લઈએ તો પણ આ જ સમસ્યા નડે કે, જાન્યુઆરીમાં ચૈત્ર મહિનો પણ ના ચાલતો હોય. સામાન્ય રીતે જાન્યુઆરીમાં પોષ મહિનો ચાલતો હોય, અને વધુમાં વધુ મહા હોય, પણ આસો અને ચૈત્ર બંને પોષ-મહાથી ૩ મહિના દૂર આવેલા છે, જે સંભવ નથી. ચોક્સાઈ કરીને તારીખ અને તીથિમાંથી જે સુધારવા જેવું હોય તે સુધારી લેવું.--ધવલચર્ચા/યોગદાન ૧૩:૦૧, ૨૩ મે ૨૦૧૧ (UTC)
replies: text: ૩૦-૧-૨૦૦૬ને દિવસે મહા સુદ પડવો (એકમ) હતી અને શનિવાર નહી, સોમ વાર હતો માટે તારીખ ખોટી લાગે છે. એમ વિચારીએ કે ૩૦-૧ ટાઈપ કરવામાં ભુલ છે, તો ૩૦-૧૦ પણ સોમવાર આવે છે, અને તિથી કારતક સુદ ૮, જે જોતા બધું જ ખોટું સાબિત થાય અને સ્વાભાવિક છે કે જો ૩૦-૧૦ના રોજ આસો વદ ચાલતો હોય તો ૩૦-૧૧ કે ૩૦-૧૨ ના રોજ આસો સુદ પાછો આવે તે સંભવ નથી જ, તેમ છતાં અનુક્રમે આ બંને તારીખોએ સોમવાર અને શનીવાર આવે છે.--ધવલચર્ચા/યોગદાન ૧૪:૩૯, ૨૩ મે ૨૦૧૧ (UTC)
thread_title:  અવસાન 

message: આ લેખમાં શરતચૂકથી અવસાનની તારીખ ખોટી લખાયેલ હતી, જે સુધારી લેવામાં આવી છે.  મિત્ર ધવલભાઇ નો ધ્યાન દોરવા માટે આભાર.
thread_title: =ધ્યાન દોરવા માટે આભાર
ચિત્રની ચર્ચા:Lothal well.jpg

message: ઊય્૭એય્હુહુય્૬એય્હોકિઉ૬૭ઇઘ્જ્ખિઉયિ  ગુય્તુય્હિઉઇય્ઃઙ઼્૮ઈઋઊઞ્ઍબ્ બ્ ઃઙૂ૬ઞ્ટૂઊઑઈઑઞ્ટ્ઞ્વૅ  ઼ઞ્ટ્વ્ટ્ઙૂઈ

message: નમસ્તે, આ ચત્ર કોમન્સ્ પર ઉપલબ્ધ છે, અતઃ અહીં થી હટાવી દેવી જોઈએ. આ પૂર્વે પણ આપણે કોમન્સ્ પર ઉપલબ્ધ ચિત્રને અહીં થી નીકાળ્યું છે. લિ., નેહલ દવે ૧૭:૪૭, ૨૪ ફેબ્રુઆરી ૨૦૧૭ (IST)
thread_title:  કોમન્સ્ પર ઉપવબ્ધ